jkorsvik/nowiki_second_scrape_merged huggingface dataset:
De komplette årgangene

Walt Disney’s Donald Duck & Co – De komplette årgangene er en bokserie med gjenutgivelser i faksimile av de originale norske Donald-bladene.
Egmont Kids Media Nordic startet i 1998 med gjenutgivelser av de gamle Donald-bladene ordnet årgangsvis. Bokserien starter med de første to årgangene 1948 og 1949 i samme bind. Fra 1950 kom tegneserien ut som månedsblad, og hvert bind inneholdt en komplett årgang. Med de ukentlige utgivelsene fra 1959 og flere sider i hvert blad, ble bindene etter hvert splittet opp i hele sju bind pr årgang.
Det første bind omfattet bladene fra 1948 og 1949. Deretter kom hele 1950-årgangen i en bok, men fra 1951-årgangen av kom årgangene delt opp. Bøkene annonseres som «komplette», men ekstra vedlagte samlekort, bretteklaffer med sangtekster, etc. som ble så fvanlig fra siste halvdel av 1960-årene av, er ikke tatt med. Hvert bind har en gjesteskribent, som kåserer over egen tegneserieinteresse - noen svært selvbiografiske, andre er mer personal- eller kulturhistorisk anlagt. Siste utgivelse pr. mars 2022 er årgangen 1980 del V.
Det utkom også et jubileumshefte i serien titulert Donald & jeg. 17 kjente donaldlesere forteller! Med utvalgte serier fra 70 år. DonaldDuck & Co. 70 år i Norge – 1948 til 2018.
De komplette årgangene utgis av Egmont Kids Media Nordic med Solveig Thime som redaktør. Bokserien distribueres av danske Egmont serieforlag.


== Referanser ==


== Eksterne lenker ==
Donald Duck & Cos offisielle hjemmeside, som drives av Egmont Kids Media Nordic AS.
Natten i Varennes

Natten i Varennes (italiensk: Il mondo nuovo, fransk: La Nuit de Varennes) er en italiensk-fransk historisk dramafilm fra 1982 regissert av Ettore Scola og basert på en roman av Catherine Rihoits. Filmen er lagt til den franske revolusjon og handler om en reise gjennom Frankrike, på jakt etter den rømte kongefamilien. De ledende rollene spilles av Jean-Louis Barrault, Marcello Mastroianni, Hanna Schygulla og Harvey Keitel. Filmens handling er delvis oppdiktet.
Den ble tildelt tre David di Donatello-priser (blant annet for beste manus).


== Medvirkende ==
Jean-Louis Barrault - Nicolas Rétif de la Bretonne
Marcello Mastroianni - Casanova, Chevalier de Seingalt
Hanna Schygulla - grevinne Sophie de la Borde
Harvey Keitel - Thomas Paine
Jean-Claude Brialy - Monsieur Jacob
Andréa Ferréol - Madame Adélaïde Gagnon
Michel Vitold - De Florange
Laura Betti - Virginia Capacelli
Pierre Malet - Emile Delage, student-revolusjonær
Enzo Jannacci - den italienske klovnen
Daniel Gélin - De Wendel
Didi Perego - Madame Sauce
Caterina Boratto - Madame Faustine
Dora Doll - Nanette Precy
Hugues Quester - Jean-Louis Romeuf
Jean-Louis Trintignant - Monsieur Sauce
Michel Piccoli - Kong Ludvig XVI


== Referanser ==


== Eksterne lenker ==
(en) Natten i Varennes på Internet Movie Database 
(sv) Natten i Varennes i Svensk Filmdatabas 
(da) Natten i Varennes i Danmark Nationale Filminstitut 
(fr) Natten i Varennes på Allociné 
(nl) Natten i Varennes på MovieMeter 
(en) Natten i Varennes på AllMovie 
(en) Natten i Varennes på Turner Classic Movies 
(en) Natten i Varennes på Rotten Tomatoes
Navavatnet

Navavatnet, eller Novavatnet, er en innsjø ved Velfjorden, utenfor Brønnøysund, i Nordland.


== Referanser ==
Dudley North

Dudley North (født 16. mai 1641 i London, død 31. desember 1691) var en engelsk handelsmann og økonomisk forfatter som var tilhenger av frihandel. 
Dudley North var fjerde sønn av Dudley North, 4th Baron North. I ung alder ble han bortført av sigøynere, men ble funnet og gjenforent med familien. Han var bror til Francis North, 1st Baron Guilford og Roger North.


== Referanser ==
Marit Paasche

Marit Paasche (født 1971) er en norsk kunsthistoriker, museumskurator og kunstkritiker.
Paasche tok hovedfag i kunsthistorie ved Universitetet i Bergen i 1998. Hun har skrevet flere publikasjoner om videokunst og eksperimentell film. Hun er forskningsansvarlig ved Videokunstarkivet. I 2016 utgav hun en biografi om Hannah Ryggen. Denne boka vant Kritikerprisen for årets sakprosabok 2016.


== Referanser ==


== Eksterne lenker ==
(no) Publikasjoner av Marit Paasche i BIBSYS
maritpaasche.com - hjemmeside
Rognkniv

En rognkniv blir brukt for å unngå at rognen blir skadet når en spretter fisk. På spissen av kniven kan det være en kule, eller fremste del av eggen  er ikke skarp. Når en da spretter fisken med den bakre skarpe delen av eggen  går ikke rognen sund om den kommer i kontakt med kniven.  En rognkniv kan ha to blad  ved siden av hverandre. Det største blir bruk til å  kappe fisken med. Rognbladet må da taes av når det skal slipes.
Rogn som har blitt skadet har ikke kunnet gå direkte til kommersielt salg. Den kan likevel brukes til kaviarproduksjon.


== Kilder ==
Øyvind Haram: «Maritime kniver og eggjeverktøy». KYSTEN nr 1 2010
Tetsurō Watsuji

Tetsurō Watsuji (japansk: 和辻 哲郎, født 1. mars 1889 i Himeji, Hyōgoprefekturet Japan, død 26. desember 1960) var en japansk kulturhistoriker, moralfilosof og intellektuell historiker.
I sine tidlige skrifter (mellom 1913 og 1915) introduserte han arbeidene til Søren Kierkegaard i Japan, såvel som verkene til Friedrich Nietzsche. I 1918 vendte han seg imidlertid mot vestlig filosofi, og gikk til angrep på dets påvirkning av japansk tenkning og liv. Dette førte til et studium av røttene til japansk kultur, deriblant buddhistisk kunst, og arbeidene til 1200-tallets zenbuddhist Dōgen Zenji.
Under andre verdenskrig ga hans teorier støtte til japansk nasjonalisme.


== Referanser ==
Taishō Tripiṭaka

Taishō Tripiṭaka (kinesisk: 大正新脩大藏經, pinyin: dàzhèng xīnyxīu xàzàngjīng, japansk: Taishō shinshū daizōkyō), ofte forkortet Taishō (大正), ordrett «tripiṭaka publisert under Taishōperioden», er en østasiatisk buddhistisk tekstsamling i 100 bind som ble publisert fra 1924 til 1935. Samlingen består av 5,320 individuelle tekster og ble samlet av Takakusu Junjirō (高楠順次郎 ,1866–1945) og Watanabe Kaikyoku (渡辺海旭, 1872–1932).


== Referanser ==
Laguna de Fuente de Piedra

Laguna de Fuente de Piedra (406 moh.) er en grunn endorheisk sodasjø omgitt av begrensende våtmarksområder. Den ligger i provinsen Málaga i Spania, et stykke nordvest for kystbyen Málaga. Området utgjør cirka 1 364 ha og ble beskyttet under Ramsar-konvensjonen fra den 8. august 1983.Laguna de Fuente de Piedra og våtmarksområdet rundt innsjøen får tilførsel av vann fra fem små elver, som drenerer til våtmarksområdene rundt, mineralrike grunnvannskilder og naturlig nedbør. Innsjøen har ikke utløp og tørker av og til ut. Flom oppstår typisk i august.
Sammen med Camargue i Frankrike, er Laguna de Fuente de Piedra den mest betydningsfulle hekkeplassen for rosenflamingo (Phoenicopterus roseus) i Europa. Mer enn 15 000 par kan hekke der i tidsrommet februar–juli (med en topp i april), mens området kan hospitere over 25 000 par i august–september i spesielt våte år. Samtidig er det tusenvis av andre fuglearter som overvintrer der.Mot slutten av desember i 2012 økte vannstanden til 96 cm i innsjøen, noe som fikk horder av fugler til å besøke den. Det ble estimert at 10 000 ulike ender, mer enn 4 000 flamingoer og andre vadere, over 1 500 traner, og mer enn 40 000 måker var der samtidig.


== Referanser ==


== Eksterne lenker ==
(en) Laguna de Fuente de Piedra – kategori av bilder, video eller lyd på Commons
Birgitta Jónsdóttir

Birgitta Jónsdóttir (født 17. april 1967) er en islandsk politiker. Hun er medlem av Alltinget for Piratpartiet.Hun ble valgt første gang i 2009 og representerte da Borgarahreyfingin, valgt inn for Reykjavík nord. I 2013 sluttet hun seg til Piratpartiet og representerer dem for valgkretsen sydvest (Suðvesturkjördæmi). Hun har tidligere samarbeidet med Wikileaks.


== Referanser ==


== Eksterne lenker ==
(en) Offisielt nettsted 
(en) Birgitta Jónsdóttir – kategori av bilder, video eller lyd på Commons 
(en) Birgitta Jónsdóttir på Internet Movie Database 
(en) Birgitta Jónsdóttir på Twitter 
Birgitta Jónsdóttir på Mastodon
Bulletproof Monk

Bulletproof Monk er en amerikansk actionkomedie og fantasyfilm fra 2003, regissert av Paul Hunter. Hovedrollene spilles av Chow Yun-Fat, Seann William Scott og Jaime King.


== Sammendrag ==
I 1943 i Tibet, blir en tibetansk munk informert om at han har oppfylt profetiene som har blitt skrevet om ham, som inkluderer å glemme sitt eget navn. Han får i oppdrag å beskytte en rull som inneholder kunnskap, og den som leser denne rullen blir den mektigste av alle levende ting. Munken som tidligere hadde vært ivaretaker for denne rullen blir drept av tyske soldater kort tid senere. Hans elev, den nå navnløs munken, stikker av fra nazistene.
60 år senere prøver en den unge lommetyven Kar å stjele fra en politimann. Han blir arrestert, kommer seg løs, og stikker av. Munken og Kar redder en ung jente som har falt ned på t-banen, og Kar stjeler rullen fra den navnløse munken før de går hver sin vei. Men munken går etter ham, fordi han tror at Kar kan være en passende etterfølger til beskytter for den hemmelige rullen. Kar møter en ung kvinne, Jade, som han forelsker seg i.
Leiesoldater kommer for å drepe den navnløse munken, og han flykter sammen med Kar. De møter flere andre munker, og den navnløse munken viser Kar flere avanserte kamp-teknikker. Sjefen for leiesoldatene heter Strucker, som blir avslørt som sjefen for nazistene i Tibet 60 år tidligere. Ved å lese rullen, innser Strucker at den er en falsk. Hemmeligheten er tatovert på munkens overkropp. De kommer seg unna, bare for å bli forrådt av en ambisiøs munk som overgir dem til Strucker og Struckers barnebarn Nina.
Strucker leser den hemmelige teksten og gjenvinner sin ungdom. Men han finner ikke siste del av rullen, som munken ikke har skrevet ned noen steder. En slåsskamp oppstår, og Strucker blir kastet fra taket og lander på elektriske kabler. Men kraften i den hemmelige rullen gjør at han ikke dør. Munken gir rullen videre til Kar, og sammen klarer de å ta livet av Strucker. Både Jade og Kar får vite sin del av rullen, og blir begge udødelige beskyttere av den hemmelige rullen.


== Rolleliste ==
Chow Yun-Fat som den navnløse munken.
Seann William Scott som Kar
Jaime Kongen som Jade
Karel Roden som Strucker
Victoria Smurfit som Nina


== Eksterne lenker ==
(en) Bulletproof Monk på Internet Movie Database 
(no) Bulletproof Monk hos Filmfront 
(sv) Bulletproof Monk i Svensk Filmdatabas 
(da) Bulletproof Monk i Danmark Nationale Filminstitut 
(fr) Bulletproof Monk på Allociné 
(nl) Bulletproof Monk på MovieMeter 
(en) Bulletproof Monk på AllMovie 
(en) Bulletproof Monk på Turner Classic Movies 
(en) Bulletproof Monk på Rotten Tomatoes 
(en) Bulletproof Monk på Metacritic 
Film-trailer, youtube.com
Britisk mesterskap i friidrett innendørs 2016

Britisk mesterskap i friidrett innendørs 2016 ble arrangert fra 27. til 28. februar 2016, i Sheffield i England. 


== Resultater ==


=== Herrer ===


=== Kvinner ===


== Se også ==
Britisk mesterskap i friidrett 2016


== Eksterne lenker ==
(en) The Power of 10 - British Championships Sheffield 27-28 Feb 16
Gašper Marguč

Gašper Marguč (født 20. august 1990 i Celje) er en slovensk håndballspiller som spiller for den ungarske klubben Veszprém og det slovenske landslaget.


== Referanser ==


== Eksterne lenker ==
(en) Gašper Marguč – Det europeiske håndballforbundet (EHF)
Lukas Nilsson

Lukas Nilsson (født 16. november 1996 i Ystad) er en svensk håndballspiller som spiller for den tyske klubben Kiel og det svenske herrelandslaget.


== Referanser ==


== Eksterne lenker ==
(en) Lukas Nilsson – Olympedia 
(en) Lukas Nilsson – Sports-Reference (OL-resultater – arkivert) 
(sv) Lukas Nilsson – Sveriges olympiske komité 
(en) Lukas Nilsson – Det europeiske håndballforbundet (EHF)
Apikal L

Apikal L, også kalt tungespiss-L, tynn L, lys L,  Østfold-L, Halden-L og annet, er en uttalevariant av L-lyden.
En kan på norsk skille mellom lys L, mørk L (laminal L) og tjukk L (retrofleks flapp). I vanlig østlandsk
har en tradisjonelt brukt apikal L, altså uttalt med tungespissen framme i ganen, i ord som «leke», «liker», «sel» og «fele». I flere dialekter i Østfold har samme L-lyd også blitt brukt etter vokalene a og å i ord som «ball» og «bål». I disse ordene har en ellers vanligvis brukt mørk, laminal L, uttalt med tunga pressa opp mot ganen.Lyden kalles Østfold-L fordi den i norsk primært forekommer i østfolddialekten; i andre dialekter og standard østnorsk er lyden tradisjonelt forbundet med barnespråk, særlig blant barn i barnehagealder, fordi lyden er enklere å uttale enn f.eks. mørk laminal L, men har tradisjonelt blitt avlært når barn kom i skolealder og mestret mer kompliserte L-lyder brukt av voksne og større barn. Professor i moderne norsk språk Finn-Erik Vinje mener det er «feil når barn fra Oslo-området bruker 'Østfold-L' i dagligtalen».Adjektivet 'apikal' betyr i språkvitenskapen det som angår tungespissen og brukes om ulike tungespisslyder.


== Se også ==
Tjukk L (retrofleks flapp)


== Referanser ==


== Eksterne lenker ==
Store norske leksikon om dialekter i Østfold
Danny Willett

Danny Willett (født 3. oktober 1987) er en engelsk profesjonell golfspiller på Europatouren. Han ble profesjonell i 2008. Etter fire seire på Europatouren, vant han sin første major-turnering i Masters i 2016.


== Meritter ==


=== Seire på Europatouren ===
2016 Omega Dubai Desert Classic, Masters
2015 Omega European Masters
2014 Nedbank Golf Challenge
2012 BMW International Open


== Eksterne lenker ==
(de) Danny Willett – Munzinger Sportsarchiv 
(en) Danny Willett – Olympedia 
(en) Danny Willett – Sports-Reference (OL-resultater – arkivert) 
(en) Danny Willett – Storbritannias olympiske komité 
(en) Danny Willett – PGA-touren 
(en) Danny Willett – Europatouren 
(en) Danny Willett – Verdensrankingen 
Profil på Europeantour.com
Slaget ved Lutterberg i 1758

Slaget ved Lutterberg fant sted 10. oktober 1758 under syvårskrigen mellom en fransk styrke på 42 000 mann kommandert av Prince de Soubise og en mye mindre engelsk-tysk styrke kommandert av general Christoph Ludwig von Oberg.
De to arméene møtte hverandre nær byen Lutterberg i Niedersachsen. De 14 000 soldatene, hovedsakelig prøyssiske, ble overveldet av flere angrep fra det franske kavaleriet og ble tvunget til å trekke seg tilbake. Trass i at Soubise vant en avgjørende seier, var han treg med å følge etter fienden. Dette fikk hans overordnede i Paris til å erstatte ham med Marquis de Contades.Soubise fikk en marskalkbatong for denne seieren.


== Referanser ==


== Litteratur ==
Duffy, Christopher. The Military Experience in the Age of Reason. Routledge & Kegan Paul, 1987.
Jacques, Tony. The Dictionary of Battles and Sieges, F-O. Greenwood Press, 2007.
Nordisk juniormesterskap i mangekamp 2006

Nordisk juniormesterskap i mangekamp 2006 ble arrangert på Melløs Stadion i Moss i Norge 17. - 18. juni 2006.
Det ble konkurrert i sjukamp for kvinner og tikamp for herrer.


== Resultater, kvinner ==


=== U23 ===


=== U20 ===


=== U18 ===


== Resultater, herrer ==


=== U23 ===


=== U20 ===


=== U18 ===


== Referanser ==


== Eksterne lenker ==
Offisiell hjemmeside (arkivert)
Resultater
Detaljerte resultater (arkivert)
Sid Meier’s Starships

Sid Meier's Starships er et turbasert strategispill utviklet av Firaxis Games og utgitt av 2K Games. Spillet kom 12. mars 2015  for Microsoft Windows, OS X, and iOS. Spilleren kontrollerer en flåte med romskip som må løse militære oppdrag i et univers basert på spillet Civilization: Beyond Earth. Spilleren og må, via oppdrag, penger eller tilstedeværelse, sikre innflytelse over planeter, og ressursene fra en planet kan brukes til å utvikle andre planeter. Spillet er enklere og mindre komplisert en tidligere spill fra Sid Meier.


== Spillet ==
Sid Meier's Starships er først og fremst et taktisk spill der plassering av romskipene i forhold til fienden, asteroider og egne romskip er avgjørende for hvert oppdrags suksess. Oppdragene kan være å utslette alle fiendtlige skip, å lede sitt flaggskip gjennom en labyrint av asteorider, eller å lede et transportskip frem til et mål uten at fienden får ødelagt det.
Spilleren har bare èn flåte med skip, og mannskapet blir slitne av å gjøre oppdrag eller å fly mellom planeter, så hvor flåten er plassert og hvilken rekkefølge man utfører oppdrag er viktig. Man kan forbedre sine skip med nye våpen, skjold, eller sensorer og man kan kjøpe nye skip som legges til flåten. Mannskapet får erfaring i kamp og blir mer effektive om skipet overlever mange oppdrag.
Alle oppdrag har en vanskelighetsgrad, og hvert oppdrag som løses gir innflytelse over beboerne på planeten samt en engangsbonus. Får man tilstrekkelig innflytelse over en planet, vil denne bli en del av sivilisasjonen, og mat, penger, produksjon og forskning fra planeten kommer spilleren til gode.
Spillet vinnes ved å ha 51% av verdens befolkning, være siste overlevende spiller, ha minst 3 nivå 6 teknologier eller å ha 9 underverker.


== Utvikling ==
Sid Meier har sagt at Starships er påvirket av at han som barn så Star Trek. Det er og påvirket av at han som utvikler tenker at den som har det mest gøy må være admiralen som leder en flåte av romskip.  Utviklingen av spillet ble gjort av en liten gruppe, og var ment å være "Civilization på et høyere nivå, mens spillet selv har en mindre ramme." 


== Mottagelse ==
Sid Meier's Starships fikk middels kritikker, og har 64% på Metacritic , og 62,34% på Gamerankings. Spillet hadde ikke dybden til "storebror Civilization eller Beyond Earth" , og ble ansett for mer egnet i sofakroken på et nettbrett enn på en spill-PC. Spillet fikk kritikk for å være repeterende og ubalansert , og er omtalt som en taktisk lettvekter.Nettbrett-versjonen fikk en bedre mottagelse, og har 75% på Metacritic.


== Referanser ==


== Eksterne lenker ==
Starships hos Firaxis
Evangelistsymbol

Evangelistsymbol er særskilte symbol som fra gammelt av har vært benyttet i den kristne bildekunsten for hver av de fire evangelistene (apostlene) Matteus, Markus, Lukas og Johannes.

Symbolet for evangelisten Matteus er et menneske, eller et menneske med vinger (egentlig ikke en engel, slik det ofte blir sagt). For evangelisten Markus er symbolet en løve, eller en løve med vinger, for evangelisten Lukas en okse, eller en okse med vinger, for evangelisten Johannes en ørn, eller en ørn med vinger. Disse symbolene finner en både i middelalderkirker og moderne kirker, enten som symbol tilsluttet en bildefremstilling eller en skulptur av vedkommende evangelist, eller symbolet som eneste representant for evangelisten. En samling av de fire symbolene kan således stå for alle de fire evangelistene og evangeliene etter dem.
		
		
		

Disse symbolene har vært brukte siden 400-tallet, og kan knyttes til de fire skapningene det blir fortalt om i Åpenbaringen kapittel 4: 
«Og i midten, rundt tronen, var det fire skapninger. De hadde øyne både foran og bak.  Den første skapningen var lik en løve, den andre var lik en okse, den tredje hadde ansikt som et menneske, og den fjerde var lik en flygende ørn.»Matteus er identifisert som mennesket, siden han åpner sitt evangelium med å fortelle om Jesu menneskelige slektregistre. Markus blir tilsluttet løven, ettersom evangeliet hans åpner med en fortelling fra en ørken, og løven er et ørkendyr.  Lukas åpner sitt evangelium med fortellingen om Sakarja som ofrer i tempelet, og oksen var et offerdyr.  Johannes åpner sitt evangelium med å opphøye Jesus og fortelle om hans evige guddom, slik blir han tilsluttet ørnen. 
Evangelistene var alt på 300-tallet symbolisert ved de fire elvene i Paradiset, og de har vært fremstilt som fire bokruller eller fire åpne bøker.


== Referanser ==


== Litteratur ==
Skottene, Ragnar (2002): Kristne symboler, Verbum, ISBN 82-543-0918-3
40. sørlige breddegrad

40. sørlige breddegrad er en breddegradssirkel som ligger 40 grader sør for ekvator. Den krysser Atlanterhavet, Indiahavet, Australasia, Stillehavet og Sør-Amerika.
21. juni står solen 26,17° opp på himmelen og 21. desember 73,83°.


== Verden rundt ==
Fra nullmeridianen og østover, passerer den 40. sørlige breddegraden gjennom:


== Se også ==
Roaring Forties
Monica Vitti

Monica Vitti (født Maria Luisa Ceciarelli 3. november 1931 i Roma, død 2. februar 2022) var en italiensk skuespillerinne, kjent for sine roller for regissøren Michelangelo Antonioni i 1960-årene.Vittis første filmrolle var i Edoardo Antons Ridere Ridere Ridere (1954), og etter andre små roller fikk hun som 26-åring oppmerksomhet i hjemlandet for sin prestasjon i Mario Amendolas Le dritte (1958). Monica Vitti ble internasjonalt kjent for sitt samarbeid med Michelangelo Antonioni, Kjærlighetsventyr (1960), Natten (1961), Feber (1962) og Rød ørken (1964). Hun framstilte også tegneserieheltinnen i filmen Modesty Blaise (1966), mot Dirk Bogarde.


== Filmografi (utvalg) ==
1960 – Kjærlighetseventyr
1961 – Natten
1963 – Slottet i Sverige
1964 – Rød ørken
1964 – Il disco volante
1966 – Lett på tråden
1966 – Modesty Blaise – aksjon hunntiger
1968 – Piken med pistolen
1969 – Damen i rødt
1969 – Kyskhetsbeltet
1970 – Sjalusi på italiensk
1973 – Stjernestøv
1974 – Frihetens fantom
1980 – Mysteriet i Oberwald
1983 – Flirt


== Referanser ==


== Eksterne lenker ==
(en) Monica Vitti – kategori av bilder, video eller lyd på Commons 
(en) Monica Vitti på Internet Movie Database 
(sv) Monica Vitti i Svensk Filmdatabas 
(da) Monica Vitti på Filmdatabasen 
(da) Monica Vitti på Scope 
(fr) Monica Vitti på Allociné 
(en) Monica Vitti på AllMovie 
(en) Monica Vitti hos Turner Classic Movies 
(en) Monica Vitti hos Rotten Tomatoes 
(en) Monica Vitti hos The Movie Database
Bastian Reinhold Larsen

Bastian Reinhold Larsen (født 28. oktober 1856, død 4. juli 1919) var en norsk jordbruksforsker, agronom og direktør ved Norges landbrukshøyskole fra Grue. Han er kjent for å ha opprettet frøkontrollen i Norge og har utviklet forskningsmetoder i jordbrukets plantedyrking som fremdeles er i bruk. Han ble ridder av 1. klasse i St. Olavs orden og Dannebrogordenen for sin innsats for landbruksvitenskapen.


== Utdannelse og yrkesliv ==
Larsen studerte ved latinskolen i Skien, men tok ikke eksamen. I stedet utdannet han seg ved Jønsberg landbruksskole i Stange i 1876, og gikk videre til den høyere landbruksskolen på Ås hvor han ble kandidat i 1882.
Han ble så lærer ved Haug landbruksskole i Vardal inntil han og Olav Sendstad stiftet Kristiania Vinterlandbruksskole i 1886. Her var han til 1889, da han begynte med organisert forskning på jordbruk som den første i landet. Denne forskningen fortsatte han med til han døde, først i Selskapet for Norges Vel, og fra 1889 på Norges landbrukshøyskole hvor han ble professor i 1914 og konstituert direktør i 1913.


== Vitenskapelig arbeid ==
For å sikre at bøndene fikk god kvalitet av frøene sine, etablerte Bastian Larsen frøkontroll i 1884 etter å ha studert lignende virksomhet i Danmark og Sverige. Han drev fra 1883 med forskning på hvilke planter som var ga bedre eller dårligere avlinger.
Senere utviklet han bedre forsøksvirksomhet for jordbruksforsøk, slik at resultatene i størst mulig grad resultatet av eksperimentet, og i mindre grad viste tilfeldig variasjon. De viktigste artiklenes hans var: «Om metoder for Markforsøg» og «Om muligheter for å innskrenke de feil som ved markforsøgene betinges av jordens uensartethet». Han skrev et stort antall artikler i fagpresse og dagspresse og beretninger om utført forskningsarbeid hvert år i perioden 1889–1918. Han ga også ut Erindringsliste over planteslag og kulturmidler hvert år fra 1904. Denne var lenge jordbrukernes viktigste kildeskrift for plantedyrking i praksis.


== Referanser ==